《将至玉门作》
清代·李銮宣

五月边庭暑气无，重重烟树影模糊。沙洲风偃息鸡草，略约桥模昌马湖。

红日三竿城阙晓，青天一握雪山孤。从今重见中原景，甘向汾源友钓徒。

作者简介：（?—1817）清山西静乐人，字伯宣，号石农。乾隆五十五年进士。初由刑部郎累擢云南按察使，以谳狱失当谪戍。后官至云南巡抚。有《坚白石斋集》。